Metals And Non-Metals Class 10 Science In Bodo\nधातु आरो धातुनङिफोर\nसोंनाय – फरा बिजाबनि, पेज: 40\n1.मोनसे धातुनि बिदिन्थि हो जाय\ni. सरासनस्रा दुंथाइयाव लाव लाव।\nii. गंसे दाबाजों गोरलैयै हाजायो।\niii. बिदुनि साबसिन दैदेनग्रा।\niv. बिदुंनि खम दैदेनग्रा।\nफिन : (i) मार्कारि(पारा) (ii) सदियाम (iii) सिलभार (iv) लेड\n2. बुदामब्लेजाग्रा आरो दाफ्लाउजाग्रानि ओंथिखौ बेखेव।\nफिन : बुदामब्लेजाग्राया धातुनि मोनसे धोरोम जायखौ हाथ्रिजों बुना दाब्लेयै गुवार महराव लाखिनो हायो।\nदाफ्लाउजाग्राया धातुनि मोनसे धोरोम जायखौ बुनानै गोलाव महराव लाखिनो हायो।\nसोंनाय – फरा बिजाबनि, पेज: 46\n1.सडियामखौ मानो खेरासिन थावआव गोदोहोना लाखिनाय जायो?\nफिन : सडियामआ जोबोद सांग्रां। बेखौ लांदांयै बाराव लाखिब्ला बेयो अर जोंखाङो।\n2. फिनजाथाइफोरनि समानथाइखौ लिर\ni. आइरणआ दैखफ’जों जानाय फिनजाथाइ\nii.केलसियाम आरो पटासियामआ दैजों जानाय फिनजाथाइ\n(i) 3Fe+ 4H2O(g) → Fe3O4 + 4H2\n(ii) Ca + 2H2O→ Ca(OH)2 + H2\n2K + 2H2O→ 2KOH + H2\n3. रोखोमब्रै धातुफोर A, B, C आरो D नि नमुनाफोर लानाय जादोंआरोगाहायाव होनाय गलिलावफोरखौ मोनसेनि उनाव मोनसे होदेरनाय जादों। मोननाय फिथाइखौ गाहायाव होनाय बादि थख’लाइ बानायनाय जादों।\nधातु आइरण (II)सालफेट कपार(II)सालफेट जिंकसालफेट सिलभार नाइट्रेट\nA फिनजाथाइ जाया जायखारनाय\nB जायखारनाय फिनजाथाइ जाया\nC फिनजाथाइ जाया फिनजाथाइ जाया फिनजाथाइ जाया जायखारनाय\nD फिनजाथाइ जाया फिनजाथाइ जाया फिनजाथाइ जाया फिनजाथाइ जाया\nA, B, C आरो D धातुफोरनि सोमोन्दै होनाय सोनायफोरनि फिननाय मोननो थाखाय गोजौनि थख’लाइखौ बाहाय।\ni. माबेया बांसिन सांयां धातु?\nii. B खौ कपार सालफेटनि गलिलावआव होदेरोब्ला नों मा नुनो मोनगोन?\niii. A, B, C आरो D धातुफोरखौ सांग्रांथिनि हायगा फारियाव साजाय।\n(i) जोबोद सांग्रां धातुआ B नाथाय बेयो Zn निखुइ खम सांग्रां ।\n(ii) B आ आइरन (सोर) निख्रुइसांग्रांसिन जानायलाय कपारनिख्रुइबो सांग्रां। बेखायनो कपार सालफेट गलिलावनिफ्राय कपार धातुखौ B आ दैखारगोन।\nB + CuSO4 → Cu + BSO4\n(iii) D आ बयनिख्रुइ खम सांग्रां । C आ A निख्रुइ खम सांग्रां, A आ कपारनिखुइ सांग्रां । नाथाइ C आ कपारनिखुइ खम सांग्रां।\nबेखायनो, B>A> C> D\n4. मोनसे सांग्रां धातुआव दैलाव हाइड्र’क्ल’रिक एसिडखौ होदेरोब्लामाबे गेसआ सोमजियो? आइरणआ दैलाव H2SO जों जानायरासायनारि फिनजाथाइखौ लिर।\nफिन :सांग्रां धातुजों दैब्रां हाइड्र’क्ल’रिक एसिड दाजाबदेरोब्ला हाइड्रजेन गेससोमजियो।\nबिदिन्थि : Fe + HCI → FeCl3 + H2\n5. जिंकखौ आइरण (II) सालफेट गलिलावआव होदेरोब्ला नों मा नुनोमोनगोन? सोमजिनाय रासायनारि फिनजाथाइखौ लिर।\nफिन :Zn आ Fe निख्रुइ सांग्रांसिन । बेखायनो आइरण सालफेट गलिलाव आव Zn सोमब्रयोब्ला आइरणआ गलिलावनिफ्राय दैखार जायो आरो आइरण सालफेटनि गोथां गाबा गुफुर जालाङो।\nसोंनाय – फरा बिजाबनि, पेज: 49\ni.सडियाम, अक्सिजेन आरो मेगनेसियामनि इलेक्ट्रन फोथा दाथाइखौ लिर\nii.इलेक्ट्रनफोरनि जायखारनायजों Na2O आरो MgOनिसोमजिनायखौ दिन्थि।\niii.बेफोर खोसेफोराव नुजाथिनाय आयनफोरा मा?\n2. आयनारि खौसेफोराव मानो गोजौ गलिनाय बिन्दो थायो?\nफिन : आयनारि खौसेफोराव केटायन आरो एनायननि गेजेराव मोब्लिब थादोम बोकथाबनाय बोलोआ जोबोर गोख्रों। बेनिखायनो आयनफोरखौ आलादा जाहोनी थाखाय थोजासे बिदुं शक्टिनि गोनांथि जायो। बेखायनो बेसोरनि आवलिसिमाया जोबोर बारा।\nसोंनाय – फरा बिजाबनि, पेज: 53\n1. गाहायाव होनायफोरनि बुंफोरथि हो।\n(i) खनिमुवा (ii) फेरखोना (iii) खनियारि मैला\n(i) खनिमुवा: बुहुमनि बिखुंआव धातु मोनसेखौ उदां एबा खौसे थासारिआव मोननो हागौ। बेबादि मुवाफोरखौनो खनिआरि मुवा एबा मानिक (Minerals) बुंनाय जायो। बिदिन्थि हिसाबै NaCl, CaCO3, ZnS, CuOSबाइदि बाइदि।\n(ii)फेरखोना: धातु मोनसेखौ बेनि गासैबो खनिआरि मुवानिफ्राय बाङाय खरसायाव बुथुमनो हाया। जायफोर खनिआरि मुवानिफ्राय खम खरसायावनो धातु मोनसेखौ गोथार थासारियाव बुथुमनो हायो। बे खनिआरि मुवाखौनो धातुनि फेरखोना (Ore) बुंनाय जायो। बिदिन्थि: जिंक ब्लेण्ड (ZnS),बक्साइड (AI2O3.2H2O)\n(iii) खनियारि मैला (Gangue) :खनिनिफ्राय दिहुननाय उनाव मोनसे धातुनि फेरखोनाजों गोबां गुबुन गुबुन बेसाद एबा मैला गलायनानै थायो। बे नाङिमैलाफोरखौ खनि मैला (Gangue) बुङो। बे मैलाफोरा एसिड आखु गोनां (जेरै-SiO2, P2O5) एबा खारै आखु गोनां (जेरै – CaO, MgCO3, FeO) जानो हागौ।\n2.मिथिंगायाव उदां थाथाइयाव मोननाय रोखोमनै धातुनि मुंलिर।\nफिन : सना आरो प्लेटिनाम।\n3.मोनसे धातुखौ बेनि अक्साइडनिफ्राय मोननो थाखाय मा रासायनारिमावखान्थि बाहायनाय जायो?\nफिन : धातुनि अक्साइडफोरखौ अक्सिगारहोना धातुसिम सोलायहोयो। सांग्रांथि थाखोनि गेजेराव थानाय धातुफोरनि अक्साइडखौ कार्बन अक्सिगारनाय मावखान्थिजोंअक्सिगारहोयो।\nबिदिन्थि – ZnO(s) + C(s) → Zn(s) + CO(g)\nबेनि अनगा सांग्रांसिन धातु जेरै सडियाम, केलसियाम, एलुमिनियाम बाइदिफोरखौ अक्सिगारग्रा मुवा हिसाबै बाहायो। बिसोरो गावनिख्रुइ खमसिन सांग्रां धातुखौ दैखारो।\nFe2O3(s) + 2Al(s) → 2Fe(1) + A12O3(s) + बिदुं ।\nसोंनाय – फरा बिजाबनि, पेज: 55\nजिंक, मेगनेसियाम आरो कपार धातुनि अक्साइडफोरखौ गाहायाव होनाय धातुफोरजों फुदुंनाय जादों |\nधातु जिंक मेगनेसियाम कपार\nमाबेफोरनि बेलायाव जायखारनाय फिनजाथाइ सोमजिगोन?\nकपार अक्साइड जाया\n2.माबे धातुफोरा गोरलैयै जामख’वा?\nफिन : स’ना आरो प्लेटिनाम।\n3.गलाइ धातु (Alloys) फोरा मा?\nफिन : एलयआ जाबाय मोननै एबा बांसिन धातुफोर एबा मोनसे धातु आरो धातुनङैनि समान थाथाय गलायथाय। गुदि धातुखौ गिबिआव आवलिहोयो आरो उनाव नांगौ धातु एबा धातुनङैखौ गलिहोफानाय जायो। बेनि उनाव गलायथायखौ गुसु खालामना एल’य सोमजिहोनाय जायो।\nसोंथि बिदां (Exercise) पेज: 56\n1.गाहायनि माबे ज‘राया जायखारनाय फिनजाथाइ जाहोयो?\n(a) NaClगलिलाव आरो कपार धातु\n(b) MgCI2गलिलाव आरो एलुमिनियाम धातु\n(c) FeSO4गलिलाव आरो सिलभार धातु\n(d)AgNO3गलिलाव आरो कपार धातु\nफिन : (d)AgNO3 गलिलाव आरो कपार धातु\n2. गाहायनि माबे आदबआ सोरनि एवग्रा साराइखौ माराम जानायनिफ्रायहोबथानायाव साबजाथाव?\n(a) ग्रीस बाहायनाय (b) गाब फोननाय (c) जिंकनि थोरफो होनाय(d) गोजौनि गासैबो\nफिन : (d) गोजौनि गासैबो।\n3.मोनसे गुदिमुवाया अक्सिजेनजों फिनजाथाइ जानानै गोजौ गलिनायबिन्दो गोनां मोनसे खौसे सोमजिबाय। बे खौसेआ दैयावबो गलियो। गुदिमुवाया जानो हागौ\n(a) केलसियाम (b) कार्बन (c) सिलिकन (d) सोर\nफिन : (a) केलसियाम\n4. जामुनि दुंग्राफोराव टिननि थोरफो होनाय जायो आरो जिंकनि थोरफोहोनाय जाया मानोना\n(a) जिंकआ टिननिख्रुइ बेसेनगोनांसिन।\n(b) जिंकनि गलिनाय बिन्दोआ टिननिख्रुइ बांसिन।\n(c) जिंकआ टिननिख्रुइ सांग्रांसिन।\n(d) जिंकआ टिननिख्रुइ खम सांग्रां।\nफिन : (c) जिंकआ टिननिख्रुइ सांग्रांसिन\n5. नोंनो गंसे हाथुरा, मोनसे बेटारी गंसे बाल्ब, तार आरो गंसे सुइस होनायजादों।\n(a) नों धातु आरो धातुनङिफोरनि नमुनाफोरनि गेजेराव फारागखौ दिन्थिनो थाखाय बेफोरखौ माबोरै बाहायगोन?\n(b) धातु आरो धातुनङिफोरनि गेजेराव फाराग दिन्थिनायाव बेफोर आनजादफोरनि बाहायजाथावखौ बिजिरना नाय।\nफिन : (a) हाथ्रिजों धातुखौ बुयोब्ला दाब्ले जालाङो जेराव धातुनङिआ गुन्दै जालाङो।धातुखौ लाना बेटारि, बाल्ब, टार आरो सुइसजों मोब्लिब सोंख’न बानायोब्ला बाल्बआ जोखाङो नाथाय धातुनङिजों सोंख’न बानायोब्ला बाल्बआ जोङा।\n(b) हाथ्रिजों बुनाय मावखान्थिआ बाहाय जाथावसिन जेराव धातुआ दाब्ले जालाङो नाथाय धातुनङिआ बिदि जाया। फारसेथिं धातुनङिकार्बननि महर ग्रेफाइडआ मोब्लिब सोंख’नाव मोब्लिब दैदेनो।\n6.मोननै धोरोमारि अक्साइडफोरा मा? मोननै धोरोमारि अक्साइडफोरनिमोननै बिदिन्थि हो।\nफिन : जायफोर अक्साइडआ एसिड आरो खारदै मोननैजोंबो फिनजाथाइ जाना धातुनि संख्रि आरो दै सोमजियो बेखौनो मोननै धोरोमारि(Amphoteric) अक्साइड बुङो । बिदिन्थि हिसाबै एलुमिनियाम अक्साइड आरो जिंक अक्साइड।\nZnO + 2HCl → ZnCI2 + H2O\n7. दैलाव एसिडनिफ्राय हाइड्र‘जेन दोनखारनाय मोननै धातुफोरनि मुंआरोदोनखारि मोननै धातुफोरनि मुंलिर।\nफिन : (i) सांग्रांथि थाखोआव हाइड्र’जेननि गोजौआव थानाय सडियाम आरो मेगनेसियाम बायदि धातुफोरा हाइड्र’जेनखौ दैब्रां एसिदनिफ्राय दैखारो।\n(ii) सांग्रांथि थाखोआव हाइड्र’जेननि गाहायाव थानाय कपार, सिलभार बायदि धातुफोरा हाइड्र’जेनखौ एसिडनिफ्राय दैखारा।\n8. मोनसे धातु M नि मोब्लिब बिजिरख‘आरिसोदांनायाव नों माखौ एन‘ड,केथ‘ड आरो मोब्लिब बिजिरख‘ग्रा हिसाबै लागोन?\nफिन : केथ’द हिसाबै गोथार धातु\nएन’द हिसाबै गोथारनङैधातु\nमोब्लिब बिजिरख’ग्रा हिसाबै धातुनि संख्रि गलिलाव।\n9.प्रतुशआ गंसे दाब्लां सामुसआव सालफार पाउडार लानानै बेखौ फुदुंबाय।बियो गाहायनि सावगारियाव दिन्थिनाय बादि सोमजिनाय गेसखौ गंसेआनजाद हासुंखौ बेनि सायाव उल्थायनानै बुथुमबाय।\n(a) गेसनि जाथाइया मा जागोन (i) गोरान लिटमास खाखोराव? (ii) सिदोमा लिटमास खाखोराव?\n(b) सोमजिनाय फिनजाथाइनि मोनसे समानसु समानथाइ लिर।\nफिन : (a) (i) गोरान लिटमास खाखोर – जाथाइ जाया।\n(ii) सिदोमा लिटमास खाखोर – गोजा जायो।\n(b) S + O2 → SO2 + H2O → H2SO3\n10. सोरनि मारामखानायखौ होबथानायनि मोननै राहा लिर।\nफिन : माराम जानायनिफ्राय रैखा मोननो थाखाय मोननै राहा : (i) गाब फुननाय (ii) जिंक लिदलानाय एबा गेलभेनाइजेसन।\n11.धातुनङिया अक्सिजेनजों अरजाबोब्ला मा रोखोमनि अक्साइडसोमजियो?\nफिन : एसिडआरि अक्साइडफोर।\n12. जाहोन हो –\n(a)प्लेटिनाम, स‘ना आरो सिलभारखौ गहेना बानायनायाव बाहायनाय जायो।\n(b) सडियाम, पटासियाम आरो लिथियामखौ थावनि सिङाव दोनथुमनाय जायो।\n(c) एलुमिनियामआ जोबोद सांग्रां धातुब्लाबो बेखौ संनाय दो बानायनायाव बाहायनाय जायो।\n(d) बिजिरख‘नाय मावखान्थियाव कार्बनेट आरो सालफाइड फेरखोनाफोरखौ सरासनस्रायै अक्साइडआव सोलायनाय जायो।\nफिन : (a) प्लेटिनाम, स’ना आरो सिलभारफोरा सांग्रांथि गैया आरो बिसोरनि बिखुंआ गोजों।\n(b) सडियाम, पटासियाम आरो लिथियामफोरा जोबोत सांग्रां । बाराव लाखिब्ला बिसोरो अर जोखाङो।\n(c) एलुमिनियामआ गावनि बिखुंआव सांग्रांथि गोयै एलुमिनियाम अक्साइड थोरफो सोमजियो।\n(d) अक्साइडसिम सोलायनाय उनाव धातुसिम जिरख’नो गोरलै जायो।\n13 नों नुबाय जानांगौ मोलथिया (tarnished) कपारनि आइजेंफोरखौलेबु एबा थिनथ्लांनि बिदैजों साफा खालामनाय जायो। गोखै मुवाफोराआइजें साफा खालामनायाव मानो गोहोम गोनां बेखेव।\nफिन : कपारनि आयजेंफोरा कपार कार्बनेटनि गोथां थोरफो दायो। कपार कार्बनेटा नारेंनि इसे गुरै एसिड (tamarind Juice) जोंगलियोखायनो कपारनि आयजेंफोरखौलेबु एबा थिनथ्लांनि बिदैजोंसाफा खालामनाय जायो।\n14. धातु आरो धातुनङिफोरखौ बेसोरनि रासायनारिधोरोमनि सायाव बिथाखालामनानै फाराग दिन्थि।\n1. धातु फोरा खालिधातुनङिफोरजोंल’ फिनजाथाइखालामो। 1. धातुनङिफोरा धातु आरो धातुनङि मोननैजोंबो फिनजाथाड खालामो।\n2. मोब्लिब रासायनारिथाखोआव H निगोजौआव थानाय धातुफोरा एसिडजों फिनजाथाइ खालामोब्ला हाइड्रजेन गेस सोमजिहोयो। 2.धातुनङिफोरादैब्रां एसिडजोंफिनजाथाइ खालामानाथाय गोसाअक्सिजाबग्रा एसिडजों जाथाइखालामो।\n3. धातुफोरा खारदै आखुनि अक्साइडसोमजिहोयो बेफोरोदैजोंफिनजाथाइ खालामना खारै गुबैसोमजिहोयो। 3. धातुनङिफोरा एसिड आखुनिअक्साइडसोमजिहोयोबेफोरो दैजों फिनजाथाइजाना एसिड सोमजिहोयो।\n4. धातुफोरा क्लरिनजों फिनजाथाइजानाइलेकट्रन अरजाब क्लराइडसोमजिहोयो। 4. धातुनङिफोरा लोगो अरजाबखौसे सोमजिहोयो।\n5. खायसे धातुफोरा इलेक्ट्रनअरजाबग्राहाइड्राइड सोमजिहोयो। 5. धातुनङिफोरा लोगो अरजाबखौसेहाइड्राइड सोमजिहोयो।\n15. सासे मानसिया स’नारिनि फाव लानानै न’न’ थांदोंमोन। बियो गोजामआरो गाज्रि जानाय स’नानि गहेनाफोरखौ मोदानहोफिननायनि खोथा होदोंमोन। सासे सन्देह गैयि आइजोआ स’नानि आसान जराखौ बिनो होदोंमोन जायखौ बियो माबेबा गलिलावआव गोदोहोदोंमोन। आसानफोरा गोदान बादि जोंख्लाबदोंमोन नाथाय बेसोरनि लिरथाइया गोख्रोङैखमिलांदोंमोन।आइजोआ गाबामोखां जादोंमोन नाथाय नंखाय जुक्ति होनानै उनाव मानसिया हाखुदाखु ओंखारलांदोंमोन।नों बियो बाहायनाय गलिलावनि आखुखौ संदाननो हागोन नामा?\nफिन : बियो बाहायनाय गलिलावआ एकुवा-रेजिया, जेराव गोसा सालफिउरिक आरो गोसा नाइट्रिक एसिदनि गलायथिया 3:1 रुजुथाइयाव थायो। बियो स’नाखौ आवलिहोयो।\n16. कपारखौ मानो गुदुंदै दोनग्रा टेंकि बानायनायाव बाहायनाय जायोआरोष्टीलखौ बाहायनाय जाया मानो? (आइरणनि मोनसे गलाइ धातुनिमुंलिर।)\nफिन : स्टिलआ गुदुं दैजों फिनजाथाइ जायो नाथाय कपारआ जाया।\n3Fe(s) + 4H2O → Fe3O4 (s) + 4H2(g)\nCu +गुदुं दै →जाथाइजाया\nआयरननि मोनसे गलाइ धातुआ ष्टील जेराव आयरनजों 0.05% फ्राम कार्बन गलायनाय थायो।\nखोन्दो – 7 सामलायनाय आरो लोब्बालाखिनाय\nNCERT Science Class 10 Chapter-3 Video Tutorials in Bodo Medium\nTags: class 10, class 10 science, how do metals and nonmetals react, metals and non metals class 10, metals and non metals class 8, metals and non-metals, metals and nonmetals, metals and nonmetals class 10, metals and nonmetals class 10 cbse, metals and nonmetals class 10 cbse in hindi, metals and nonmetals class 10 ncert\nNext PostChapter: 4 Carbon and Its Compounds | कार्बन आरो बेनि खौसेमुआफोर\nChapter:1 Chemical Reaction and Equations |रासायनारि फिनजाथाय आरो समानथाय


जिसुआ र्इशोर ने ? जिसुआ गावखौ र्इशोर होन्नानै बुंथिदों ने ?\nजिसुवा गाउखौनो "आंनो र्इशोर" होन्नानै लानाय बाथ्राखौ बाइबेलाव मोन्नो हाया । बेनि ओंथिया बे नङा दि जिसुआ गावखौ र्इशोर होन्नानै बुङाखै । उदारन बाइदि जहान 10:30 याउ बियो बुंदो, "आफा अरो आं जोङो सासेयानो ।" बे बुंनाइखौ खोनानानै जुदायारिफ्रा मिथिदोंमोन दि जिसुआ गावखौ र्इसोर होन्नानै लादों । बिनिखायनो बिसोरो जोंखांनानै जिसुखौ अन्थायजों खुबैथारनो नागिरदोंमोन । "नोङो मानसिनि बिसाया गाउखौ र्इसोर होन्दो" (जहान 10:33) । जदायारिफ्रा स्रायैनो बुजिदोंमोन जिसुआ गावखौ र्इशोर होन्नानै लादों । नाइला नुगोन, जिसुआ गाउखौ र्इशोर होन्नानै लानायखौ नङा होनफिनाखै । "आफा अरो आं जोङो सासेयानो" (जहान 10:30) होन्नायाउ जिसुवा बुंदो, बि अरो बिफाया मोन्से गुनागुननि आरो मोन्से आखलनि । जहान 8:58 आ गुबुन मोनसे उदाहरन । जिसुवा बुंफिनदों "नंथारगौयै आं नोंसोरो मिथिहोयो । अब्राहाम सारिजानायनि सिगांनो आं दंखायो ।" बे बाथ्राखौ खोनानाय लोगो लोगो जुदायारिफ्रा र्इसोरखौ निन्दिनाइनि दायाव, मसिनि हुदा बायदि जिसुखौ अन्थायजों खुबैनानै सिथारनो नागिरदोंमोन (लेबि 24:15) ।\n"बाथ्राया र्इसोरमाने" आरो "बे बाथ्रायानो मोदोम जाबाय" (जहान 1:1, 14) होन्नाइजों जहना जिसुवादि र्इसोर बेखौ दिनथिदों । बे सिरिआव, जिसुवादि मोदोम महरै र्इसोर, बेखौ रोखायै दिनथिदों । थोनहरजानाय 20:28 आउ बुंदों "र्इसोरनि मन्दलिखौ गुम, जायखौ बियो गाउनि थैजों बायबाइ" । सोर र्इसोरनि मन्दलिखौ गाउनि थैजों बायखो ? जिसु ख्रीष्टआ सो । थोनहरजानाय 20:28 आ बुंदों, र्इसोरा मन्दलिखौ गाउनि थैजों बाइबाइ । बिनिखायनो जिसुवानो र्इसोर ।\nजिसुनि सेला थमासा सानसे खालि जिसुखौ बुंदोंमोन, "आंनि फोरबु आंनि र्इसोर" (जहान 20:28) । जिसुवा बिखौ फेङाखै । तितुस 2:13 आव जोंनि र्इसोर आरो बासायगिरि, जिसु ख्रीस्तनि फैनायखौ नेबाय थानो थाखाय जोंखौ थुलुंगा होदों (2 पेतर 1:1 खौबो नाय) । इब्रायागिरि 1:8 आव जिसुखौ बिफा होन्नानै बुंदों, "आरबाउ र्इसोरा बिसाज्लानि बाथ्रा होन्दों, 'ओ र्इसोर, नोंनि राइजोवा अराइबो थागोन । नोङो गाउनि मानसिफोरखौ नियाइजों सासन खालामगोन ।" जिसुआनो इसोर जानायखाइनो बिफाया जिसुखौ "औ र्इशोर" होन्नानै बुंदों ।\nनुजाहोजानायाउ सासे आरफआ थोनहरजानाय जहानखौ र्इसोरखौल खुलुमनो थाखै बुंदों (नुजाहोजानाय 19:10) । गोबां सम जिसुवा खुलुमजानायखौ बाइबेलाव नुनो हायो (माथाय 2:11, 14:33, 28:9, 17, लुकास 24:52, जहान 9:38) । बियो मालाबाबो गाउखौ खुलुमनाइनि थाखै राउखऔबो सोंखारियाखै । बियो र्इसोर नङामोनला नुजाहोजानायाउ अरफवा बुंनाय बाइदि गाउखौ दाखुलुम होन्नानै मानसि फोरखौ बुंगौमोन । बेबाइदिनो जिसुवादि र्इसोरानो बिनि गोबाङथार सिरि बाइबेलाउ मोन्नो हायो ।\nगोनांथार जाहोनानो जाबाय, जिसुआ र्इसोर नङामोनला, बुहुमनि फाबनि बेसेनखौ बिनि थैनाइजों होनो हानाय जानाय नङामोन (1 जहान 2:2) । जिसुवा र्इसोर नङालाबा, सोरजि जानाय मानसि मोनला, जोबनो गैयै र्इसोरनि बेरेखा माउनाइ फाबनि बेसेन जोबनो गोयै सास्तिनि बेसेनखौ होनो हानाय नङामोन । बे बाइदि जोबनो गोयै सास्तिनि बेसेनखौ र्इसोराल'सो होनो हायो । र्इसोरालसो बे बुहुमनि फाबखौ बाननो (2 करिन्थ 5:21), थैनो अरो सिखां फिन्नानै फाब आरो थैनाइनि सायाउ थानाय देरहासातखौ फोरमान होनो हागौ ।


आरो नुबाय आं दरखङावनो जिबौ मासेफान्दो सानानै दोनदों सिथ्लायाव अखालिनो\nआरो नुबाय आं दरखङावनो जिबौ मासे\nUpdated: 7-Apr-21 @ 18:13\nRepresentational image Credit : Blogspot.com\nलिरगिरि - माइनावस्रि दैमारि\nआरो नुबाय आं\nदरखङावनो जिबौ मासे\nफान्दो सानानै दोनदों सिथ्लायाव\nअखालिनो मावबोदोंमोन आं दायखौ\nसौफ्रामना हरनाय बिषआ दाबोनो सोबख’जायाखै\nबेनि सिगां आं दैमायाव दुगैदोंमोन\nबेनिफ्राय बोलि होनाय जादोंमोन मेगन फिथाइ\nबिसोर गोथै मानसिनि होननानैसो बुंदोंमोन।\nआंनि मेगन नागिरनानै बियो फैदोंनो\nबाराव मोनामनाय मोनदों आं\nबारआ जाथोसे बेमानि जे सोंनायबादि\nबै साननिफ्राय दैनिसिम जेन रोजा बोसोर\nनुनानैबो नायाखिसै आं\nबिसोर सोरनि मेगन एख्ल’ना होफैखो !\nबिदिब्ला जिआ गोजा नङामोन\nबिसोरदि बुंदोंमोन सिन्दुर नांनाय होन्नानै !\nअननाय गैयामोन नामा\nजिबौनि सायाव !\nमानोथो बोलि होनाय\nआं मेगन फिथाइ\nमानोथो उदखारि जानाय\nआं गोथै मानसिनि सायाव\nमानोथो फबफिननो होनाय बुरखांनानै !\nमोखां सायर’ बिबायारि\nनों नुफेरबाय बिसोरनि गाबनाय !\nओहो आं हरनो हानाय नङा आंनि मेगन\nफांथेबाय आं दरजा\nराफुनाय साना बहा थांखो बहा\nगोलेरा मन’बाय नामा !\nओहो नङा सोराङा गोमायाखै\nआरो फरायबाव : फैगौ 20 मे खालारनि गेजेरावनो बि.टि.सि.आव फिन बि.पि.एफ.नि सोरखार जागोन : रबिराम नार्जारी\n7-Apr-21 @ 18:08


दिजि लकार — विकासपेदिया\nहम / इ-गभार्नेन्स / दिजि भारत / दिजि लकार\nहादरसा सुजुनायनि थाखाय उदां\nबे बिमुङा दिजि लकारनि सोमोन्दै मिथिथाय होगोन\nदिजि लकारा मा\nदिजि लकारा जाबाय दाबसे गावारि दोनथुमनाय जायगा होग्रा जाय साफ्रोम थाग्रा आधार नम्बरजों फोनांजाबनाय। दिजि लकारखौ खैफोद गैयाजासे इ-दकुमेन्ट दोननो बाहायनो हायो लोगोसे बायदि बायदि बिफानफोरा होनाय इ-दकुमेन्टफोरखौबो दोननो हायो जाय रोखोमसे फुंखा सिनायथिग्रा (इउआरआइ) जों फोनांजाबनाय। दिजि लकारा होनाय दि इ-साइन राहा मावखान्थिखौ दिजिटेलि साइन इ-दकुमेन्ट महरै बाहायनो हायो।\nदिजि लकारखौ वेब पर्टेल एबा मबाइलनि गेजोरजों बाहायनो हायो।\nदिजिटेल लकार खेवनो थाखाय आधार नम्बर आरो आधारजों फोनांजानाय मबाइ नम्बरखौ नांगोन।\nलगिन खालामनो थाखाय आधार नम्बरखौ लगिननि जायगायाव बुनांगोन।\nमोनसे खनसे सम पासवार्द (अटिपि) खौ इउआइदिएआइ आव रेजिस्टार्द जानाय मबाइलाव दैथायहरगोन। [जुदि नोंनि मबाइल नम्बर आरो इ-मेइल आइदिया नोंनि आधार नम्बरजों रेजिस्टार्द जायाखैब्ला खाथिनि मुं थिसननाय मिरुवाव थां नङाबा नोंनि गोदानथि खावलायहरनायखौ लाइजामखनि जोहै मबाइ नम्बरखौ रेजिस्टार खालामनो दैथायहर]\nअटिपिखौ फिल्दाव सो आरो इउआइदिएआइ आ मोनसे इ-नोंनि जाग्राखौ मिथि (इ-के.वाइ.सि.)खौ मावगोन।\nखनसे इ-के.वाइ.सि. जाफुंब्ला थाग्राफोरा बायदि बायदि होग्राफोरा दिजिटेल लकाराव आपलद खालामनाय इउआरआइनि इ-दकुमेन्टफोरखौ नायनो हागोन।\nथाग्राफोराबो इ-दकुमेन्टफोरखौ बिसोरनि दिजिटेल लकाराव आपलद खालामनो हागोन आरो बिसोरखौ इ-साइन खालाम।\nथाग्राफोरा गावारि दकुमेन्टफोरखौ खावलायग्राफोरजों इ-दकुमेन्टाव फोनांजाबना खावलायग्राफोरनि इ-मेइल थङाव शेयार खालामनो हागोन।\nगोजौनि मावफारिया खनसे जाफुंखांब्ला नों नोंनि दिजिटेल लकार एकाउन्टाव आधार अटिपि एबा इउजारनेम आरो पासवार्द सोना एबा साइन इनजों ससियेल एकाउन्टाव साइन खालामनो हागोन।\nसासे होग्राया मोनसे जरखा होग्रा आइदि मोननो थाखाय दिजिटेल लकार मावफारियाव रेजिस्टार खालामनांगोन।\nखनसे मोनसे ID जाब्ला, होग्राया XML नि थिखानाय दोनथुमग्रायाव बिलायाव दोनथुमग्रा सिबिथाय होग्रा एपिआइ बाहायना दकुमेन्टफोर आपलद खालामनो हागोन।\nदोनथुमग्रायाव आपलद खालामनाय गांफ्रोम दकुमेन्टहा जरखा इउआरआइ होग्रा ID, दकुमेन्ट रोखोम आरो दकुमेन्ट ID थागोन। इउआरआइ आ दकुमेन्टखौ आधार नम्बरनि सायाव बिथा खालामनानै थाग्राफोरनि दिजिटेल लकाराव नारसोहरगोन।\nसासे खावलायग्राया गिबियाव बर्द दिजिटेल लकार मावफारियाव मोनग्रा लामायाव रेजिस्टार खालामनांगोन।\nमोनसे मोनग्रा लामानि गेजेरजों सासे खावलायग्राया दकुमेन्टखौ इउआरआइ (रोखोमसे फुंखा सिनायथिग्रा) दकुमेन्टखौ रैखाथियै दोनथुमग्रानिफ्राय मोननो बाहायनो हायो।\nसासे थागिरिनि दिजिटेल लकारनि गुबुन गुबुन गुदि बाहागोफोरा मा मा?\nसाफ्रोम थाग्राफोरनि दिजिटेल लकारा गाहायाव होनाय खोन्दोफोर थायो:\ni. आंनि फोरमानलाफोर: बे खोन्दोआ मोननै खोन्दोसा गोनां\na. दिजिटेल दकुमनेटफोर- सरकारि बिफान एबा गुबुन एजेनसिफोरा थाग्राफोरनो होनाय इउआरआइ दकुमेन्टफोरा (फोनांजाबनाय) थागोन। मोनफ्रोम दकुमेन्टाव गाहायनि मिथिथायफोरा थागोन\nb. आपलद खालामनाय दकुमेन्टफोर- बे खोन्दोसायाव थाग्राफोरा आपलद खालामनाय दकुमेन्टपोरनि फारिलाइखौ नुनो मोनगोन। मोनफ्रोम दकुमेन्टाव गाहायनि मिथिथायफोरा थागोन\nआपलद खालामनाय दकुमेन्ट\nस्टेटास: दकुमेन्टा इ-साइन खालामनाया नंगौ नानङा दिन्थिनो थाखाय।\nखामानि: दिजिटेल लकारनिफ्राय मोनसे दकुमेन्टखौ बोखारनो एबा दानगारनो।\nशेयार: इ-मेइलि गेजेरजों आपलद खालामनाय दकुमेन्टखौ शेयार खालामनो।\nदिजिसाइन अपसन: खनसे मोनसे दकुमेन्टखौ इ-साइन खालामब्ला बेयो ‘√’ महरै दिन्थिगोन।\nii. आंनि प्रफाइल\nबे खोन्दोआ इउआइदिएआइनि दाताबेजाव थानाय लेखा थाग्रानि आबुं प्रफाइखौ (मुं, जोनोम अक्ट, आथोन, थानाय थं, इ-मेइल, मबाइल नम्बर) दिन्थिगोन।\niii. आंनि होग्रा\nबे खोन्दोआव होग्रानि मुं आरो थाग्रानो होग्राया होनाय दकुमेन्टफोरनि अनिजमा बायदिफोरखौ नुनो मोनगोन।\niv. आंनि हांख्राइगिरिफोर\nबे खोन्दोआव हांख्राइगिरिया थाग्रानिफ्राय हांख्रायनाय हांख्राइगिरिफोरनि मुं आरो हांख्रायनाय दकुमेन्टफोरनि अनजिमाखौ नुनो मोनगोन।\nबे खोन्दोआव रेजिस्टार जानाय होग्राफोर आऱो हांख्राइगिरिफोरजों लोगोसे बिसोरनि इउआरआइनि आबुं फारिलाइखौ नुनो मोनगोन।\nदिजिटेल लकाराव आं माब्रै आंनि दकुमनेटखौ आपलद खालामनो हागोन?\nआपलद खालामनाय राहाफोरा ‘आंनि फोरमानलाइफोर’ खोन्दोआव एग्रे बेग्रे।\nगाहायाव दोननाय फारिलाइनिफ्राय गिबियाव नों दकुमेन्ट रोखोम (SSC फोरमानलाइ, HSC फोरमानलाइ, पान कार्द, भटार ID कार्द बायदि बायदि) खौ सायख।\nदकुमेन्टनि मुं हो\nदकुमेन्ट रोखोमनि सायाव बिथा खालामनानै सायखनाय दकुमेन्टजों सोमोन्दो गोनां गुबुन आबुं मिथिथायखौ सुफुंनांगोन।\nदिजिटेल लकाराव आपलद खालामनो गोनां फाइलखौ नोंनि लकेल मेशिननिफ्राय सायख। आपलद खालामनो गोनां मोनफ्रोम फाइला 1MB नि बारा जानो मोननाय नङा [फाइलनि महरा 1 MB जानांगोन] आरो pdf, jpg, jpeg, png, bmp आरो gif रोखोमनि फाइलफोरल बाहायजागोन।\nदकुमेन्टनि फोरमायथि हो (50 केरेक्टारनि गेजेराव)\nआपलद बुटनखौ ‘क्लिक’ खालाम।\nआपलद खालामखांनायनि उनाव ‘आपलद खालामनाय दकुमेन्टा’ खोन्दोसानि सिङाव फारिलाय खालामजागोन।\nआं माब्रै इ-दकुमेन्टफोरखौ आंनि दिजिटेल लकाराव सेयार खालामनो हागोन?\nनोंनि दकुमेन्टखौ शेयार खालामनो थाखाय (‘दिजिटेल दकुमेन्टफोर’ ‘आपलद खालामनाय दकुमेन्टफोर’ नि सिङाव URI महरै मख) नों शेयार खालामनो नागिरनाय दकुमेन्टनि फोनांजाबनायखौ शेयार खालामनो थाखाय ‘शेयाराव’ क्लिक खालमनांगोन।\nमोनसे दाइलग बाकसु नुजाबोगोन। दाइलग बाक्सुवाव मोनग्रानि इ-मेइल थंखौ बु आरो ‘शेयार’ बुटामाव क्लिक खालाम।\nइ-मेइलनि गेजेरजों मोनग्राजों दकुमेन्टखौ शेयार खालामनाय जागोन। मोनग्राया ‘no-reply@digitallocker.gov.in’ निफ्राय मोनसे इ-मेइल मोनगोन।\nमोनग्राया इ-मेइलाव होनाय URI फोनांजाबनायखौ बाहायना दकुमेन्टखौ मोननो हागोन।\nबेयो माब्रै हेफाजाब होनो नागिरो?\nबेयो मोदोमबाङारि दकुमेन्ट बाहायनांयखौ खमायहोगोन आरो इ-दकुमेन्टनि फोरमानथिखौ होगोन। बेयो सरकारा होनाय दकुमेन्टखौ मोननायाव रैखाथि होगोन। बेयो सरकारनि खुंथाया बिफानफोर आरो एजेनसिफरनि खामानिफोरखौबो खमयहोगोन आरो थाग्राफोरा गोरलैयै सिबिथायखौ मोननायाव गोरलै जागोन।\nदा रेजिस्टार खालाम\nहादोरारि दिजिटेल लेखा रोंनाय मिशन\nडिजिटेल राङारि राहाफोर\nइ गभार्नेन्स अनलाइन सिबिथाय\nभारत इ गभार्नेन्स\nइ गभार्नेन्स सावरायनायनि फराम\nबबेयाव माबोरै मुं थिसननो\nजोबथा सोदांथाइ Oct 02, 2020\n©2020 सि-दाक. गासैबो मोन्थाइया थिखानाय


निमाहाखौ मोनबाइने ? आँ मा बोरै र्इसोरनिफ्राइ निमाहा मोन्नो हागौ ?\nथोनहरजानाय 13:38 आउ बे बाइदि बुंदो, "बिनिखाइनो, आंनि फंबाइफोर, आं नोङसोरनो मिथिजानो लुबोयो दि फाबनि निमाहाखौ जिसु ख्रीष्ट दरै नोंसोरनो फोसाउनाइ जाबाइ ।"\nनिमाहायामा आरो बेखौ आंनो मानो नांगौं ?\n"निमाहा" नि सोदोबथियानो जाबाइ गोजों खालामजानाइ, नागारजानाइ एबा होनो गोनांनिफ्राइ खारग' होनायनाइ । सोरनिबा बेरेखा जों माबाफोर दाय माउला, बिजों मोजां सोमोनदो लाखिफिन्नो थाखै निमाहा बियो । निमाहा बिलानो दि जों निमाहाखौ मोनथारगोन, बे बाइदि सान्नानै लानो हाया । मानोना निमाहा बिग्राया निमाहा मोनजाथाउ जानांगोन, अलासो । राउबो निमाहा मोनजाथाउ जानो हाया । निमाहाया जाबाइ, अन्नाइ, दया एबा मोजां मोन्नाइनि मोनसे हाबा । निमाहाया जाबाइ नोंथांनि बेरेखा सोरबा मोनसे गाज्री माउदोंमोनलाबो नोंथांनि गोसोआउ बिथांनि बेरेखायै जेबो गाज्री मोन्नाइ दोन्नै ।\nबाइबेला बुंदो, जों गासैनोबो र्इसोरनिफ्राइ निमाहाखौ नांगौ जानानै दङ । जों गासैबो फाब माउबाइ । उपदेशगिरि 7:20 आव बुंदों "बे बुहुमाउ बे बाइदि राउबो मानसि गैया, जाया जेलाइबो मोजां हाबाल' माउदों आरो मालाबाबो फाब मावाखै ।" 1 जहान 1:8आ बुङदों "जों गाउखौ फाबगैया होन्नानै बुंला, जों गाउखौनो गाउ फोलायो आरो सैथोआ जोंनिआव गैया ।" गासै फाब मानियानो र्इशोरनि बेरेखा माउनाइ गाज्री हाबा (गितफोर 51:4) । बिनिखाइनो जोंनो र्इशोरनि निमाहाखौ जोबोत गोनांथार जानानै फैदों । जोंनि फाबफोरा निमाहा होजायाला, जोंनि माउनाइ फाबफोरनि बानथा जोबनो गैयै सास्तिखौ जोबथाराजासे सैनांगोन (माथाइ 25:46, जहान 3:36) ।\nनिमाहा–आं मा बोरै मोन्नो हागौ ?\nरंजाथाउ बाथ्राया जाबाइ र्इशोरा अनसुला –जेलाइबो जोंनि फाबखौ निमाहा होनो हामलायो । 2 पेतर 3:9 आव जोंखौ बुंदों "बियो नोंनि सायाउ गोसोखौ हमथानानै दङ, गासैनिबो जोबस्रांनाइखौ नेनानै थायाखै, नाथाय गासैबो फैनानै गोसो फाफिन्नाइखौसो नेनानै दङ ।" र्इशोरा जोंखौ निमाहा होनो लुबोयो, बिनिखाइनो बिनि राहाखौ बियो जोंनो होबाइ ।\nफाबनि बानथाया थैनाइ । रमारिनि 6:23 नि गिबि बाहागोआउ बेखौनो बुङदों "मानोना फाबनि बानथाया थैनाइ ।" गाउनि फाबनि थाखै जोंनि मोन्नांगौवानो जाबाय जोबानो गैयै थैनाय । र्इशोरा, गाउनि साबसिन थांनि बाइदि मानसि जानानै बुहुमाउ फैबाइ–बेनो जाबाय जिसु ख्रीष्ट (जहान 1:1, 14) । जोंनि मोन्नो गोनां सास्ति–थैनाइखौ लानानै जिसुवा ख्रूसाव थैबाय । 2 करिन्थ 5:21 आ जोङखौ फोरोङो, "ख्रीष्टहा फाब गैयामो, नाथाय जोङो बिजों खौसे जानानै र्इसोरजों धोरोमिया सानजानाइ बाइदि र्इशोरा जोंनि फाबखौ बिनि सायाउ होबाइ" जिसुआ जोंनि मोन्नो गोनां सास्तिखौ बान्नानै खू्रस सायाव थैबाइ । जिसु जानानै र्इशोरनि बे थैनाया बुहुमनि गासै मानसिनि थाखै फाबनि निमाहाखौ लाबोबाय । 1 जहान 2:2 याव बुंदों "बियो जोंनि फाबफोरनि थाखै फुरैनाय, आरो जोंनि थाखैल नङा, गासै संसारनि मानसिनि थाखैबो" जिसुआ थैनाइनिफ्राय सिखां फिन्नानै फाब आरो थैनाइनि सायाउ बिनि देरहानाइखौ दिनथिबाइ (1 करिन्थ 15:1–28) । र्इसोरा बा नाइजाथों, जिसु ख्रीष्टनि थैनाइ आरो थांखांफिन्नाइजों रमारिनि उननि बाहागोआव "नाथाय र्इशोरनि ओरैनो होनाइ जोबनो गैयै जिउ जोंनि फोरबु निसु ख्रीष्टजों" होन्नाया नङथारगौ ।\nनोंथांनि फाब फोरनि थाखै नोंथाङा निमाहा मोन्नो लुबोयो ने ? नोंथांनि गोसोआव गाउखौनो दायनिगिरि सानखांनाय निफ्राय खारगनो हायै मोनदों ने ? नोंथाङा जिसु ख्रीष्टनि सायाउ फोथायोला, नोंथांनि फाबनि थाखै निमाहाया जेलाइबो दङ । इफिसुस 1:7 याउ बुंदों "ख्रीष्टनि थैनाइजों जों गहोजाबाय, बे जाबाय जोंनि फाबफ्रा निमाहा होजाबाय । र्इशोरनि दयाया बेसे गेदेत ।" जिसु ख्रीष्टआ जोंनि होनांगौखौ होबाइ जाहाते जों निमाहा मोन्नो हायो । निमाहा मोन्नो नोंथांनि मावनांगौ हाबायानो जाबाय, नोंथांनि फाबनि निमाहानि थाखै होनांगौखौ जिसुवा होबाय होन्नानै फोथायनाइजों, र्इशोरनि सिगाङाउ निमाहा मोन्नो थाखै अरस गाबनाय, अलानो बियो नोंथांखौ निमाहा होगोन । जहान 3:16–17 याउ बे बाइदि बुंदों, "मानोना र्इशोरा संसारखौ एसेग्राप अन्बाय, बियो गाउनि सासेल' फिसाज्लाखौ ओरैनो हरबाय, जाइया बिखौ फोथायगोन बियो आदिर जानाय नङा नाथाय जोबनो गोयै गोथांखौ मोनगोन । मानोना र्इसोरा गाउनि फिसाज्लाखौ संसाराउ मानसिखौ बिसार खालामनो थोनहराखै, नाथाय गाउनि फिसाज्लाजों मानसिफ्रा फाबनिफ्राय बासाय जाथों होन्नानैसो थोनहरदों ।"\nनिमाहा मोन्नो हानाया गुबैयावनो गोर्लैने ?\nनंगौ बे जोबोत गोर्लै । नोथांङा बासायजानायखौ र्इशोरनिफ्राय खामायनो हाया । बासायजानायनि बेसेनखौ नोंथाङा र्इशोरनो होनो हाया । नोंथाङा बेखौ र्इशोरनि दया एब अन्नायाउ, फोथायनाइजों नाजाउलो ल' हागौ । नोंथाङा जिसु ख्रीष्टखौ गावनि बासायगिरि होन्नानै नाजावनो आरो फाबनि निमाहाखौ र्इशोरनिफ्राय मोन्नो हास्थायोला, नै बे अरास खौ खालामनो हागौ । बे एबा गुबुन मोनसे अरसखौ आउराइनाइजों नोंथाङा बासायनायखौ मोन्नो हाया । नाथाय जिसुनि सायाउ फोथायनायाल'सो फाबपन निमाहाखौ होनो हायो । बे अरसा र्इशोरनि सिगाङाउ नोंथांनि फोथायनाइखौ बुंनाय आरो बिखौ हामबाय होन्नायनि मोनसे नमुना । बे जाबाय "आफा र्इशोर आङो नोंनि बेरेखा फाब माउवबाइ आरो बिनि साजा मोनजाथाव होन्नानै आं मिथिबाइ । नाथाइ जिसु ख्रीष्टआ आं मोन्नांगौ साजाखौ बानसबाइ, जाहाते बिनिआव फोथाइनाइजों आं निमाहा मोन्नो हायो । बासाइजानाइनि थाखै आङ नोंनियाउ फेथायो । नोंनि गोमोथाउ अन्नाय, अरो फाबनि निमाहा होनायनि थाखै नोंखौ हामबाइ होनो । आमेन ।"


Updated: 2-May-21 @ 16:20\nचापागुरि बियाबआव इउ.पि.पि.एल. दोलोआ देरहानायनि लामायाव ….\nबागसा जिल्लानि सिंयाव थानाय 63 नं चापागुरि बियाबआव 10थि खोलोबनि भट साननायनि उनावनो इउ.पि.पि.एल. दोलोआ मोन 36095 भट मोननो हादों। चापागुरि बियाबआव इउ.पि.पि.एल. दोलोनिफ्राय उरखाव गोरा ब्रह्मआनो बांसिनै भट मोनना गिबि मासि आवगायगासिनो आरो देरहानायनि आसा दं होननाबो मोन्थिनो हानाय जादों।\nबागसा जिल्लानि मोन्थाम बियाब चापागुरि, बरमा आरो तामुलपुरआव इउ.पि.पि.एल. दोलोआनो बांसिन आवगायगासिनो…\nआसाम बिधान सभा बिसायख’थिनि जोबथा फिथाय फोसावनाय हाबाफारि बादियै दिनै भट साननाय हाबाफारिया सोलिगासिनो। बे समाव 63 नं चापागुरि बियाबआव 9थि खोलोबनि भट साननायाव इउ.पि.पि.एल. दोलोआ मोन 32,079 भट मोनना गिबि सारियाव दं। 62 नं बरमा बियाबआवबो 9थि खोलोबआव इउ.पि.पि.एल. दोलोआ मोन 32,358 भट मोनना गिबि सारियाव आवगायगासिनो। मखथावनादि, 58 नं तामुलपुर बियाबआव बि.पि.एफ. दोलोनि बिजाथि रंजा खुंगुर बसुमतारी बिथांआ बिसायख’थिनि सिगांनो दोलो नागारनानै इउ.पि.पि.एल दोलोआव हाबहैदोंमोन। तामुलपुर बियाबआव इउ.पि.पि.एल. दोलोआ मोन 19,234 भट मोननो हादों बेराफारसे, दोलो नागारजानाय बि.पि.एफ. दोलोआ मोन 12080 भट मोननो हादों।\nकक्राझार जिलानि 29 नं सोनाब कक्राझार बियाबआव बि.पि.एफ. दोलोआ सिगां फारसे आवगायनानै दं…\n29 नं सोनाब कक्राझार बियाबआव मोन 14 राउण्ड भट साननायनि उनाव बि.पि.एफ. दोलोनि बिजाथि रबिराम नार्जारीआ आवगायनानै दं।\nमख’नो गोनां दि, बे समाव बि.पि.एफ. बिजाथि रबिराम नार्जारीआ मोन 51,212 भट मोननो हादों लोगोसेनो इउ.पि.पि.एल. दोलोनि बिजाथि मनरन्जन ब्रह्मआ मोन 51,086 भट मोननो हादों।\nबिजेपिनि बिजाथि रुपसिं तेरनआ सिगांगासिनो\n20 नं बैथालांच’ बिधानसभा बियाबआव 6 थि राउन्दनि उनाव बिजेपिनि बिजाथि रुपसिं तेरनआ कंग्रेसनि आगष्टिं इंतीनिखुरै 16,021 भट बारा मोननो हादों।\nसिपाझार ड: परमानन्द राजबंशीआ स्निथि राउन्दनि उनाव कंग्रेस दोलोनि बिजाथि कुलद्वीप बरुवाआ 7756 भट बारा मोननानै दावगागासिनो।\n29 नं सोनाब कक्राझार बियाबआव मन’रन्जन ब्रह्मआ दावगागासिनो दं\nसोनाब कक्राझार बियाबनि बिजाथिआ मन’रन्जन ब्रह्म 5 राउन्दनि उनाव 20678 भट मोननो हादों। बिपिएफ दोलोनि बिजाथि रबिराम नार्जारीआ 13489 भट मोननो हादों।\nUPPL Candidate Manaranjan Brahma\nइउपिपिएलनि बिजाथि लरेन्स इसलारीआ दावगागासिनो\n10 थि राउन्दनि उनाव 30 सानजा कक्राझार बिधानसभा बियाबआव इउपिपिएल दोलोनि बिजाथि लरेन्स इसलारीआ 42847 भट मोननायनि उल्थाफारसे बिपिएफनि बिजाथि प्रमिला रानि ब्रह्मआ 28576 भट मोननो हादों।\n2थि खोलोब भट साननायनि उनाव बाकसा जिलानि सिङाव थानाय मोनथाम बियाबाव इउ.पि.पि.एल. दोलोआ आवगायनानै दं…\nआसाम बिधान सभा बियाबनि भट साननाय हाबाफारिया दासिम मोन 2 खोलोब जोबनानै थांबाय। बेनि उनाव बाकसा जिलानि मोन 3 बियाबआव इउ.पि.पि.एल. दोलोखौ सिगां फारसे थानायखौ नुनो मोनदों।\n2थि खोलोब भट साननायनि उनाव इउ.पि.पि.एल. दोलोआ भट मोननो हादों फारियै 62 नं बरमा बियाबआव मोन 6983 भट, 63 नं. चापागुरि बियाबाव मोन 9114 भट आरो 58 नं तामुलपुर बियाबाव मोन 6552 भट मोननो हादों।\nगुबुन फारसेथिं बि.पि.एफ. दोलोनि बिजाथिफोरा मोननो हादों फारियै 62 नं बरमा बियाबआव मोन 5192 भट, 63 नं चापागुरि बियाबाव मोन 4352 भट आरो 58 नं. तामुलपुर बियाबाव मोन 5881 भट मोननो हादों।\nबाकसा जिलानि 62 नं बिधान सभा बियाबआव भुपेन बडसाया आवगायनानै दं…\n1थि खोलोब भट साननायनि उनाव 62 नं बरमा बिधान सभा बियाबआव इउ.पि.पि.एल. दोलोनि बिजाथि भुपेन बडसाया बि.पि.एफ. बिजाथि आरो दोलोनि गाहाइ नेहाथारी प्रबिन बर’खौ उनाव दोननानै सिगां फारसे आवगायनानै दं।\nबे समाव इउ.पि.पि.एल. दोलोआ मोननो हादों मोन 3502 भट आरो बि.पि.एफ. दोलोआ मोननो हादों मोन 2822 भट।\n28 नं गसाइगाव बियाबआव मित्रजत दोलोनि हेफाजाब मोननाय इउ.पि.पि.एल. दोलोनि बिजाथिआ सिगां फारसे आवगायदों…\nसेथि खोलोब भट साननाय उनाव 28 नं गसाइगाव बियाबनिफ्राय इउ.पि.पि.एल. दोलोनि बिजाथि समनाथ नार्जारीआ मोननो हादों मोन 3376 भट। लोगोसेनो बि.पि.एफ. दोलोनि बिजाथि माजेन्द्र नार्जारीआ मोननो हादों मोन 2030।\nसेथि खोलोब भट साननायनि उनाव 63 नं चापागुरि बियाबआव इउ.पि.पि.एल. दोलोनि बिजाथि उर्खाव गोरा ब्रह्मआ आवगायनानै दं\nबे समाव 63 नं चापागुरि बियाबआव इउ.पि.पि.एल.नि बिजाथि उर्खाव गोरा ब्रह्मआ मोन 4632 भट मोननो हादों। गुबुन फारसेथिं बि.पि.एफ. दोलोनि बिजाथि हितेस बसुमतारीआ मोननो हादों मोन 2501 भट। आरो राइजर दलनि बिजाथि सुजन दासआ मोननो हादों मोन 78 भट।\n31 नं सिदलि बियाबआव इउ.पि.पि.एल. दोलोआ आवगायनानै दं…\nबे समाव बि.टि.आर. हालामनि 31 नं सिदलि बियाबाव इउ.पि.पि.एल. दोलोनि बिजाथि जयन्त बसुमतारीआ बि.पि.एफ. दोलोनि बिजाथि मन्त्रि चन्द ब्रह्मखौ उनाव दोननानै सिगां फारसे आवगायनानै दं।\nइउ.पि.पि.एल. दोलोनि बिजाथि जयन्त बसुमतारीआ मोन 4074 भट मोननो हादों। गुबुन फारसेथिं बि.पि.एफ. दोलोनि बिजाथि चन्दन ब्रह्मआ बे समाव मोन 3085 भट मोननो हादों।\nग’साइगाव महकुमा खुंगिरिनि मावख’सालीआव भट साननाय हाबाफारि जागायबाय।\nदिनै फुंनि 8 रिंगानिफ्राय गुबुन गुबुन जायगायाव सोलिनाय बादि कक्राझार जिलानि गसाइगाव महकुमा खुंगिरिनि मावख’सालीआवबो भट साननाय हाबाफारिआ गाहामै सोलिगासिनो। गसाइगाव महकुमा खुंगिरिनि मावख’सालीआव 28 नं गसाइगाव आरो 29 नं सोनाब कक्राझार बिधान बियाब गासै मोननै बियाबनि भट साननायआ सोलिगासिनो। लोगोसे गिक्रंथाव कर’ना जिउसानि गोसारनायखौ नोजोर बोनानै कर’ना टेस्ट खालामनायनि उनावसो गासै मावथि बिथांमोनखौ सिंयाव सोनाय नुनो मोननाय जादों।\nसेथि खोलोब भट साननायनि उनाव गहपुर बियाबआव बि.जे.पि. दोलोआ सिगाङाव दं…\nसेथि खोलोब भट साननायनि उनाव गहपुर बियाबयाव बिजेपि दोलोआ मोननो हादों 2493 भट। लोगोसेनो कंग्रेस दोलोनि बिजाथिया मोननो हादों 1645 भट। गुबुन फारसेथिं ए.जि.पि. दोलोआ मोन 92, भि.पि.आइ. दोलोआ 56 आरो नटायाव गोग्लैदों मोन138 भट।\nपष्टेल भेलट साननायनि उनाव सानजा कक्राझार बियाबआव लरेन्स इस्लारीआ सिगाङाव दं\nसानजा कक्राझार बियाबआव बि.पि.एफ. दोलोनि गोख्रों दैदेनगिरि आसाम बिधान सभानि मन्त्रि जाबोनाय प्रमिला रानि ब्रह्मआ उनाव दं।\nभट सासाननाया जागायबाय\nदिनै फुंनि 8 रिंगानिफ्राय आसाम बिधान सभा बिसायख’थिनि भट साननाया जागाबाय।\n31 नं सिद्लि जन’जाथि बियाबनि भट सान्नाय हाबाफारिया जागायनो साखाफारा जाबाय।\nभत सानग्रा खथायाव हाबनाय आरो ओंखारनायखौ नोजोर होनानै भट सानग्रा खथानि लांगोनायाव पुलिस बिफान्निफ्राय गोख्रों सिग्रोमनाय आरो नायबिजिरनाया सोलिगासिनो। कभिद-19 प्रटकलनि थाखाय देहा बिफान्निफ्राय सेनिथाइज खालामनाय, कर’ना आनजाद खालामनायनि फोरमान बिलाइ नायनाय बायदि- बायदिफोरखौ फालिगासिनो।\nआरो फरायबाव : सोर जिरायगोन दिसपुरनि राजउलाफादआव : दन्दिसेनि उनावनो सानगोन भट…\n2-May-21 @ 8:59\nASSAM ASEMBLY POLLS


बासायजानायनि राहा एबा लामाया मा ?\nजिस ख्रीष्टआ सोर ?\nर्इशोर दङने ? र्इशोरनि थाथिनि मा फोरमान दङ ?\nजोबनाय गैयै जिउखौ मोनबाइ ने ?\nनिमाहाखौ मोनबाइने ?\nनोंथाङा उखैदों ने ? मोदोमनि उखैनाय नङा, नाथाय नोंथांनि जिउआव बिनि अनगायै आरोबाउ माबा मोनसे उखैनाय दंबावो नामा ? नोंथांनि गोसो र्इसिंआव माबा मोनसेनि थाखै गोजोन्नाय एबा सुन्तुस्त जानाय मोनाखै ने ? बे बाइदिला, जिसुवानो लामा । जिसवा बुंदों, "जिउनि रुतिया आंनो । जाया आंनियाउ फैगोन बियो मालाबाबो उखैजानाय नङा, आरो जाया आंखौ फोथायगोन बियो मालाबाबो गांनाय नङा" (जहान 6:35) ।\nनोंथाङा गोनोगोथो जादों नामा ? नोंथाङा जेबो लामा मोनै बाइदि एबा जिउआव जेबो थांखि गैया बाइदि मोनदों नामा ? नोंथाङा बे बाइदि मोनदोंनामा जे सोरबा नोंथांनि जिउनि बाथिखौ खोमोरबाय आरो नोंथाङा बेखौ फोजोंनो हायाखै ? बेनो जादोंला जिसुआनो लमा । जिसुवा बुंदों, "आंनो संसारनि स्रां । आंजों थाबाइग्राया मालाबाबो खोमसिआव थाबायनाय नङा, नाथाय जिउनि सोरांखौ मोनगोन (जहान 8:12) ।"\nनोंथङा मालाबाबो गाउनि जिउखौ न' सिङाउ जोबथेनानै दोन्नाय बायदि मोनदों ने ? बे जोबथेनानै दोन्नाय न'निफ्राय अंखारलांनाइनि दरखौ खेंनो गोबां हास्थायनानैबो जेबो ओंथि गैयै बाइदि मोनदों ने ? बिदि मोनदोंला, जिसुवानो लामा । जिसुवा बुंदों "आंनो दरा । सोरबाया आंजो हाबला, बियो फाबनिफ्राय बासायजानायखौ मोनगोन, बियो हाबलाय अंखारनाय खालामगोन, आरो गांसो जाबायनो जायगा मोनगोन" (जहान 10:9) ।\nनोंथांखौ गुबुन मानिसफ्रा जेलाइबो नारसिनो नामा ? गुबुन मानसिफोरजों नोंथांनि सोमोनदोआ जोबलांनानै लाथिख' जादोंसै नामा ? नोंथानिफ्राय गासैबो खाबुखो ल' लायो नामा ? बिदिनो जादोंला, जिसुवानो लामा । जिसुआ बुंदों, "आंनो गाहाम लाउखारा, गाहाम लाउखारा मेनदा फोरनि थाखै गाउनि जिउखै होयो । आंनो गाहाम लाउखारा, आंनि मेनदा फोरखौ आं मिथिगौ अरो आंनि मेनदाफ्राबो आंखौ मिथिगौं" (जहान 10:11, 14) ।\nनोंथाङा मालाबा सानदों ने जोंनि बे जिउनि उनाव मा जागोन ? नोंथाङा गाउति जिउनि गाजि्र जानायखौ ल' नुनानै मेंज्लिनाय मोनदों ने ? बे जिउहा माबा ओंथि दङना गैया होन्नानै मालाबा सनदेह जादों नामा ? नोंथाङा थैनायति उनावबो गोथाङै थानो लुबोयो ने ? अला जिसुआनो लामा । जिसुवा बुंदों, "आंनो थांखांफिन्नाय आरो गोथाङा । जाया आंखौ फोथायगोना बियो थैलाबो गोथाङै थागोन, आरो जाया गोथार्ङ दं आरो आंखौ फोथायो मालाबाबो थैनाय नङा ।"(जहान 11:25–26) ।\nलामाया मा ? सैथोआ मा ? जिउआ मा ? जिसुआ बिनि फिनखौ होदों, "आंनो लामा आरो नंगौ आरो गोथाङा । आंजो नङाला राउबो बिफानियाउ सहैनो हाया" (जहान 16:6) ।\nनोंथांनि उखैनाया जिउनि उखैनाय, बेखौ जिसुआल' सुफुंनो हायो । जिसुआल' खोमसिखौ बोखारनो हायो । जिउखौ गोजोनहोनायति दरा जिसुवानो । जिसुआनो नोंथाङा नागिरबाय थानाय लोगो आरो लाउखार । जिसुवानो जिउ–बे बुहुमनि आरो बिनि उननि । जिसुआनो बासायजानायनि राहा ।\nनोंथांनि जिउनि उखैनायनि जाहोना, नोंथाङा खोमसियाउ आनदायनाय बायदि मोन्नायनि जाहोना, नोंथाङा जिउनि ओंथिखौ नायगिरनानै मोनैनि जाहोना जाबाय, नोंथाङा र्इशोरनिफ्राय गोजान जाबाय । बाइबेला बुङो, जों गासैबो फाब माउबाय, आरो बिनिखाइनो र्इशोरनिफ्राय गोजान जाबाय (उपदेशगिरि 7:20, रमारि 3:23) । नोंथांनि गोसोआउ माब मोनसे गैयै बाइदि मोन्नाया जाबाय, नोंथांनि जिउनिफ्राय र्इशोरा गैया जानाय । र्इसोरा जोंखौ गाउजों सोमोनदो लाखिनो थाखाय दादोंमोन । नाथाय जोंनि फाबनि थाखै जों र्इशोरनि बे सोमोनदोनिफ्राइ गोजान जानो गोनां जाबाय । आरोबाउ गाजि्रसिना जाबाय, बे फाबआ जोंखौ र्इशोरनिफ्राय दानि जिउवाउ अरो उननि जिउवाउबो गोजानाउ दोनबाय ।\nबे जेंनाया माबोरै गोजान जागोन ? जिसुआनो बिनि लामा । जिसुआ जोंनि फाबखौ गाउनि सायाव लाबाय (2 करिन्थ 5:21) । जोंनि मोन्नांगौ साजाखौ लानानै जिसुआ जोंनि जायगायउ थैबाय (रमारि 5:8) आरो सानथामनि उनाउ सिखां फिन्नानै, फाब आरो थैनायनि सायाउ बिनि देरहासात जानायखौ फोरमान खालामबाय (रमारि 6:4–5) । मानो बियो बेखौ माउखौ ? जिसुआ बिनि फिनखौ गाउनौ होदों, "सोरबाया गाउनि जिउखौ बिसिगिफोरनि थाखै होयाला, बिनिखुरै देरसिन अन्नाइ आरो राउहाबो गैया'' (जहान15:13) । जोङो जाहाते थांनानै थायो बिनि थाखैनो जिसुवा थैबाय । जोंनि फाबनि बेसेनखौ होनो थाखै जिसुबा थैबाय होन्नानै जौ बिनि सायाउ फोथायोबोला, जोंनि गासै फाबा निमाहा होजायो आरो सुस्रां जायो । अलानो जिउनि उखैनायखौ सुफुंजानाय मोनगोन । खोमसिया सोरां जागोन । जाफुंनाय जिबनाउ हाबनो मोनगोन । जोंनि गुबै बिसिगि आरो गाहाम लाउखारखौ मिथिनो मोनगोन । थैनायनि उनाव जोबनो गोयै जिउखौ जिसुजों लोगोसे मोनगोन होन्नानै जों मिथिनो मोनगोन ।\n"मानोना र्इशोरा संसारखौ एसेग्राब अनबाय, बियो गाउनि सासेल' बिसाज्लाखौ ओरैनो हरबाय, जाया बिखौ फोथायगोन बियो आदि जानाय नङा नाथाव जोबनो गोयै गोथांखौ मोनगोन" (जहान 3:16) ।\nनोंथाङा फरायनानै ख्रीष्टनि खातियाव गावखौ गथायनो थांखि लाबाय ने ? लाबायला "आं दिनै जिसुखौ नाजावबाय" बतानाव लिक खालामदो\nबर'नि न बिलायाव थांफिन्नाय